text: চার ফুটবলারকে ছেড়ে দেবে রিয়াল
  করোনা প্রাদুর্ভাবে আর্থিকভাবে সবচেয়ে কম ক্ষতিগ্রস্ত ক্লাব রিয়াল মাদ্রিদ। করোনা পরবর্তী মৌসুমের জন্য রিয়ালের দামী ফুটবলার কিনতে হচ্ছে না। এটাও তাদের আর্থিক কাঠামো শক্ত রাখছে। তারপরও করোনায় রিয়ালের ক্ষতি হয়েছে প্রায় ২০০ মিলিয়ন ইউরো। যেটা চার-পাঁচজন ফুটবলার বিক্রি করে তুলে নিতে চায় লস ব্লাঙ্কোসরা। রিয়ালের বিক্রির তালিকায় শুরুতে আছেন জেমস রদ্রিগেজ। তার জন্য ইন্টার মিলান, এসি মিলান, বেনফিকা, ম্যানচেস্টার ইউনাইটেড আগ্রহ প্রকাশ করেছে। দামও ধরা-ছোঁয়ার মধ্যে। মাত্র ২৫ মিলিয়ন ইউরো। কিন্তু সংকট হয়েছে অন্য জায়গায়। রিয়াল তাকে প্রতি মৌসুমে বেতন দেয় ৮ মিলিয়ন ইউরো। যা ম্যানইউ ছাড়া অন্যদের জন্য দেওয়া কঠিন। ওই বেতনের কারণেই বেঞ্চে বসে থাকা রিয়াল মাদ্রিদের ওয়েলস তারকা গ্যারেথ বেলের প্রতি আগ্রহ দেখাচ্ছে না ইউরোপের বড় কোন ক্লাব। বছরে ১৭ মিলিয়ন ইউরো বেতন পান তিনি। রিয়াল তাকেও ছেড়ে দেওয়ার পথ খুঁজছে। কিন্তু ২০২২ সালের আগে ক্লাব ছাড়তে রাজি নন বেল। ৩১ বছর বয়সী তারকা বেঞ্চে বসেই বেতন নেওয়া শ্রেয় মনে করছে বেনজেমার উত্তরসূরী হিসেবে লুকা জোভিককে এনেছিলেন রিয়াল কোচ জিদান। কিন্তু জিদানের একমাত্র ফ্লপ পছন্দ জোভিক। রিয়াল জোভিককে ছেড়ে দিতে চায়। ইতালির কিছু ক্লাব তার প্রতি আগ্রহী। এছাড়া রিয়ালের বিক্রির তালিকায় আছেন স্পেনের স্ট্রাইকার মারিয়ানো দিয়াজ। ইন্টারনেট।